چاناق قالادا 2 مین ایللیک اویونجاق تاپیلدی.
بیگا ائلچه‌سینه باغلی کمر کندی یاخینلیغین‌داکی هلنیستیک دؤورون ان اؤنملی آنتیک لیمان شهری پاریوندا آپاریلان قازینتی‌لاردا، اوشاق قبیرلری‌نین ایچین‌دن 2 مین ایللیک اویونجاق‌لار اورتایا چیخاریلدی.
پاریون آنتیک شهری قازینتی قورولو عضوو دکتر حسن قصاب‌اوغلو، بؤلگه‌ده آپاردیق‌لاری قازینتی‌لاردا اوشاق قبیرلرینده موختلیف تاپقی‌لارا چاتدیق‌لارینی سؤیله‌دی.
بو قبیرلردن اوشاق اؤلوملرینین آردین‌دان "اؤلو هدیه‌سی" ماهیتینده اویونجاق‌لار اورتایا چیخاریلدیغینی ایفاده ائدن قصاب‌اوغلو، او دؤور و بوگونکو اویونجوق‌لارا باخاندا دوشونجه یاپیسینین هارداسا عینی اولدوغونون گؤرولدوگونو سؤیله‌دی.
قصاب‌اوغلو، پاریون آنتیک بؤلگه‌سینده‌کی فرق‌لی بیر ساحه‌ده آپاریلان ایشده داها اؤنجه تخمینا 2 مین ایللیک اوشاق سوت قابی تاپدیق‌لارینی دا بیلدیردی.
قصاب‌اوغلو، میلاددان قاباق 7.جی عصرین ایکینجی یاری‌سین‌دان اعتباراً قیز و یا اوغلان اوشاق قبیرلرینه قویولموش اویونجاق‌لارین، اساساً داش و آشیق سوموک‌لرین‌دن دوزلدیلدیگینی بیلدیردی.
